கேள்வி: தனபால் (ஓவியர்) பற்றி தகவல் சொல்.
பதில்: எஸ். தனபால் (S. Dhanapal, 1919-2000) ஒரு சிறந்த ஓவியராகவும் சிற்பியாகவும் ஆசிரியராகவும் அறியப்பட்டவர். . தென்னிந்தியாவின் நவீன ஓவிய சிற்ப இயக்கத்தின் தந்தை என்று போற்றப்படுகிறார். சென்னை ஓவியக் கல்லூரிக்கும், அனைத்து இந்திய நவீன ஓவிய சிற்ப இயக்கத்திற்கும் பெரிய அளவில் பங்காற்றியவர். அவருடைய 60 ஆண்டு ஓவிய வாழ்க்கையில் அவரிடம் பயிற்சி பெற்று பிற்காலத்தில் புகழ்பெற்று விளங்கிய ஓவியர்கள் ஏராளம்.
கேள்வி: தனபால் (ஓவியர்) - பிறப்பும் படிப்பும் குறித்து விரிவாக சொல்லுங்கள்.
பதில்: 1919 ஆம் ஆண்டில் சென்னை மயிலாப்பூரில் ஒரு நடுத்தரக் குடும்பத்தில் பிறந்தார். இளம் அகவையிலேயே தந்தையை இழந்த தனபால் தாயால் வளர்க்கப்பட்டார். சிறுவனாக இருக்கும்போதே ஓவியத்தில் அவருக்கு நாட்டம் இருந்தது. தேவி பிரசாதுராய் சௌதுரி என்பவர் முதல்வராக இருந்து நடத்திய 'ஸ்கூல் ஆப் ஆர்ட் அண்டு கிராப்ட்சு' மாணவனாகச் சேர்ந்து பயிற்சி பெற்றார். 4 ஆண்டு காலப் பயிற்சி முடிந்த உடனேயே அதே கல்லூரியில் பணியில் சேர்ந்தார்.
கேள்வி: தனபால் (ஓவியர்) - பிற துறை ஈடுபாடு பற்றி தகவல் சொல்.
பதில்: நாட்டியக் கலையிலும் தனபாலுக்கு ஆர்வம் ஏற்பட்டது. போலோனாத் என்னும் நாட்டியக் கலைஞரிடம் 'கதக்' வகை நாட்டியம் பயின்றார். சில ஆண்டுகள் நாட்டிய நிகழ்ச்சிகளில் பங்கேற்று நடனக் கலைஞர் ஆனார். அண்ணா, கல்கி கிருட்டிணமூர்த்தி போன்றோர் தனபாலின் நாட்டியத் திறமையைக் கண்டு பாராட்டினர். அதேபோல் தோட்டக்கலையிலும் அவர் ஆர்வம் காட்டினார். பல அரிய வகை செடி கொடிகளைத் தம் வீட்டுத் தோட்டத்தில் வளர்த்தார். சிறப்பாக, 'போன்சாய்' வகை மரங்களை வளர்த்தார்.
கேள்வி: தனபால் (ஓவியர்) - இறப்பு என்பது என்ன?
பதில்: ஓவியர் தனபால் 2000 ஆம் ஆண்டு காலமானார். அவர் இறப்பதற்குச் சில நாட்கள் முன்வரை அவரிடம் ஒரு இளைஞன் கலைப்பயிற்சி பெற்றார் என்பது அவர் ஒரு சிறந்த ஆசிரியராக விளங்கியதற்குச் சான்றாக அமையும்.
கேள்வி: தனபால் (ஓவியர்) - இவற்றையும் காண்க என்பது என்ன?
பதில்: * தஞ்சாவூர் ஓவியப் பாணி * நீர்வர்ணம் * ஓவியத்தின் வரலாறு * இந்துக்களின் ஓவியக் கலை மரபு * சித்தன்னவாசல்